als_Latn dik_Latn sag_Latn
Modelja Iris Shala, e cila u zgjodh “Playmate July 2013” (titull që e jep revista Playboy), ka treguar për përjetimet e saja pasi pozoi nudo për revistën për meshkuj.
“Epo te njerëzit ndodh ai moment i shpërthimit ndonjëherë, por duke mos i bërë dëm askujt. Pas këtij shpërthimi që thoni ju, jam ndier si në burg për dy muaj me radhë. Kam qenë e bombarduar nga telefonatat, e-maile e mesazhe të shumta. I vura kusht vetes të mos merrem me askënd, të mos flas me askënd, të mbyllem në vete dhe ta përjetoj ashtu siç unë mendoja se është më mirë”, ka treguar bukuroshja për Panorama Plus, transmeton Telegrafi.
Në një intervistë për Panorama Plus, 22-vjeçarja ka thënë se në marrëdhëniet me meshkuj preferon lidhjet e gjata.
“Sa u përket meshkujve, unë ndihem më mirë në një marrëdhënie të fortë dhe nuk parapëlqej seks vetëm për një natë. Vetëm një natë erotike të zjarrtë dhe aty të përfundojë gjithçka, jo, jam kundër kësaj. Më pëlqejnë marrëdhëniet e gjata”, ka theksuar ajo.
Duke komentuar vendlindjen e saj, Prishtinën dhe tmerrin e luftës, Irisi shprehet: “Tepër e vështirë të përshkruhet momenti kur sheh se si shtihet me automatik drejt njerëzve të tu dhe mendon se si mund të shpëtosh nga ajo katrahurë e të jesh akoma gjallë. Për këtë ikje timen nga koha e luftës nuk ndiej keqardhje, e pranova fatin tim. Në jetë ose duhet të jesh shqiponjë, ose një bretkosë. Për shkak se jam shqiptare, më së shumti them se jam shqiponjë, se përvoja të tilla rrallëkush mund t’i përjetojë”.
als_Latn als_Latn als_Latn als_Latn als_Latn